
20 DR 30.6.2009 

 
 

 Puan Fong Po Kuan [Batu Gajah]: Tuan Yang di-Pertua, soalan tambahan saya 
ialah, bagaimana pula dengan warga kita yang mempunyai kepakaran yang bukan di dalam 
permintaan dalam pasaran kita  ini? 

 Dalam aspek ini di mana kemelesetan ekonomi dalam negara ini walaupun 
sedunia, kemungkinan kepakaran warga Malaysia yang berada di dalam negara ini boleh 
digunakan di luar negara. Dengan demikian kita boleh mengurangkan pengangguran 
dalaman dan pada masa yang sama juga menggalakkan warga negara Malaysia bekerja di 
luar negara membawa masuk wang balik ke negara ini. Mereka boleh ambil peluang di 
mana dalam masa ekonomi penuh cabaran ini, keluar dari kepompong dan boleh 
mengasah bakat mereka di luar negara ini. 

 Jika kerajaan mempunyai galakan sedemikian kita mempunyai warganegara 
Malaysia yang mempunyai pelbagai kepakaran di seluruh dunia. Akhirnya boleh kembali ke 
Malaysia dan menyumbang kepada masyarakat. Galakkan mereka yang mempunyai 
kepakaran skil dalam bidang yang lain, yang bukan permintaan dalam negara ini untuk 
keluar negara dengan mengurangkan kadar pasport. Mungkin salah satu langkah.  Saya 
pohon penjelasan. 

 Dato’ Maznah Mazlan: Tuan Yang di-Pertua, sebenarnya kita tidak ada sebarang 
galakkan untuk rakyat Malaysia yang berkepakaran untuk keluar bekerja di luar negara, 
kerana negara kita sendiri masih memerlukan banyak pakar tersebut. 

 Berkenaan dengan soalan Yang Berhormat Batu Gajah yang bertanya tentang 
bidang bukan kepakaran ini, saya perlu lebih spesifik kerana Kementerian Sumber Manusia 
mempunyai satu direktori yang merangkumi lebih daripada sepuluh bidang kepakaran, yang 
mana tiap-tiap satu bidang itu ada pula detail nya secara terperinci. 

 Saya rasa untuk membawa pakar-pakar kita atau rakyat Malaysia kita yang ada di 
luar negara balik ke Malaysia, program ini merupakan satu program yang memang menjadi 
salah satu daripada tugasan yang penting di Kementerian Sumber Manusia dan merupakan 
satu aktiviti yang hebat dipromosikan pada masa ini. Terima kasih. 

 Tuan Yang di-Pertua: Yang Berhormat Tuaran. 

 Datuk Wilfred Mojilip Bumburing [Tuaran]: Terima kasih Tuan Yang di-Pertua.  
Saya ingin bertanya kepada Timbalan Menteri mengenai dengan perkara penggalakan 
rakyat Malaysia profesional yang balik ke Malaysia. 

 Saya lihat bahawa apabila mereka ini  balik ke Malaysia, mereka dikehendaki 
untuk lulus SPM dan sebagainya. Bahkan mereka ini dilatih belajar di luar negara. Tuan 
Yang di-Pertua, saya dapat satu kes seorang doktor yang balik menyahut seruan kerajaan. 
Dua kepakaran. Dia balik ke Malaysia menganggur lima bulan hingga enam bulan. 
Permohonan beliau ini ulang-alik dari Kementerian Sumber Manusia kepada MMI, 
Kementerian Kesihatan dan sebagainya dan beliau mengatakan beliau diperlukan untuk 
menduduki peperiksaan SPM.   

 Saya ingin bertanya sama ada kerajaan boleh waive keperluan ini. Itu satu.  
Bolehkah kerajaan memproses permohonan mereka ini semasa mereka di luar negara 
untuk mengelakkan mereka ini menganggur berbulan-bulan menunggu kelulusan dalam 
negara. Ini kerugian negara sebab seorang doktor pakar kita perlu, tetapi mereka ini 
menganggur berbulan-bulan sebelum permohonan itu diproses. Terima kasih. 

■ 1130 

 Dato’ Maznah Mazlan: Terima kasih Yang Berhormat. Mengenai dengan syarat-
syarat yang dikatakan tadi, saya rasa kita mempunyai satu garis panduan yang jelas dan 
terperinci yang boleh dirujuk, di mana saya rasa kita akan cuba memudahkan sekiranya 
ada sebarang isu dan masalah yang timbul. Jawatankuasa ini yang dipengerusikan oleh 
Ketua Setiausaha Kementerian bersidang tiap-tiap bulan dan pada masa ini kita dapati 
permohonan yang telah kita peroleh daripada tahun 2001 sehingga Jun tahun ini adalah 
dalam 1,309 permohonan. Sebenarnya kita telah meluluskan lebih daripada 500 
permohonan tersebut dan dalam bahasa lainnya itu, dalam proses. 



Puan Fong Po Kuan [Batu Gajah]: Tuan Yang di-Pertua, soalan tambahan saya ialah, bagaimana pula dengan warga kita yang mempunyai kepakaran yang bukan di dalam permintaan dalam pasaran kita ini?. Dalam aspek ini di mana kemelesetan ekonomi dalam negara ini walaupun sedunia, kemungkinan kepakaran warga Malaysia yang berada di dalam negara ini boleh digunakan di luar negara. Dengan demikian kita boleh mengurangkan pengangguran dalaman dan pada masa yang sama juga menggalakkan warga negara Malaysia bekerja di luar negara membawa masuk wang balik ke negara ini. Mereka boleh ambil peluang di mana dalam masa ekonomi penuh cabaran ini, keluar dari kepompong dan boleh mengasah bakat mereka di luar negara ini. Jika kerajaan mempunyai galakan sedemikian kita mempunyai warganegara Malaysia yang mempunyai pelbagai kepakaran di seluruh dunia. Akhirnya boleh kembali ke Malaysia dan menyumbang kepada masyarakat. Galakkan mereka yang mempunyai kepakaran skil dalam bidang yang lain, yang bukan permintaan dalam negara ini untuk keluar negara dengan mengurangkan kadar pasport. Mungkin salah satu langkah. Saya pohon penjelasan. Dato' Maznah Mazlan: Tuan Yang di-Pertua, sebenarnya kita tidak ada sebarang galakkan untuk rakyat Malaysia yang berkepakaran untuk keluar bekerja di luar negara, kerana negara kita sendiri masih memerlukan banyak pakar tersebut. Berkenaan dengan soalan Yang Berhormat Batu Gajah yang bertanya tentang bidang bukan kepakaran ini, saya perlu lebih spesifik kerana Kementerian Sumber Manusia mempunyai satu direktori yang merangkumi lebih daripada sepuluh bidang kepakaran, yang mana tiap-tiap satu bidang itu ada pula detail nya secara terperinci. Saya rasa untuk membawa pakar-pakar kita atau rakyat Malaysia kita yang ada di luar negara balik ke Malaysia, program ini merupakan satu program yang memang menjadi salah satu daripada tugasan yang penting di Kementerian Sumber Manusia dan merupakan satu aktiviti yang hebat dipromosikan pada masa ini. Terima kasih. Tuan Yang di-Pertua: Yang Berhormat Tuaran. Datuk Wilfred Mojilip Bumburing [Tuaran]: Terima kasih Tuan Yang di-Pertua. Saya ingin bertanya kepada Timbalan Menteri mengenai dengan perkara penggalakan rakyat Malaysia profesional yang balik ke Malaysia. Saya lihat bahawa apabila mereka ini balik ke Malaysia, mereka dikehendaki untuk lulus SPM dan sebagainya. Bahkan mereka ini dilatih belajar di luar negara. Tuan Yang di-Pertua, saya dapat satu kes seorang doktor yang balik menyahut seruan kerajaan. Dua kepakaran. Dia balik ke Malaysia menganggur lima bulan hingga enam bulan. Permohonan beliau ini ulang-alik dari Kementerian Sumber Manusia kepada MMI, Kementerian Kesihatan dan sebagainya dan beliau mengatakan beliau diperlukan untuk menduduki peperiksaan SPM. Saya ingin bertanya sama ada kerajaan boleh waive keperluan ini. Itu satu. Bolehkah kerajaan memproses permohonan mereka ini semasa mereka di luar negara untuk mengelakkan mereka ini menganggur berbulan-bulan menunggu kelulusan dalam negara. Ini kerugian negara sebab seorang doktor pakar kita perlu, tetapi mereka ini menganggur berbulan-bulan sebelum permohonan itu diproses. Terima kasih. # 1130. Dato' Maznah Mazlan: Terima kasih Yang Berhormat. Mengenai dengan syarat- syarat yang dikatakan tadi, saya rasa kita mempunyai satu garis panduan yang jelas dan terperinci yang boleh dirujuk, di mana saya rasa kita akan cuba memudahkan sekiranya ada sebarang isu dan masalah yang timbul. Jawatankuasa ini yang dipengerusikan oleh Ketua Setiausaha Kementerian bersidang tiap-tiap bulan dan pada masa ini kita dapati permohonan yang telah kita peroleh daripada tahun 2001 sehingga Jun tahun ini adalah dalam 1,309 permohonan. Sebenarnya kita telah meluluskan lebih daripada 500 permohonan tersebut dan dalam bahasa lainnya itu, dalam proses.